CELEX: 62018TN0238
Language: et
Date: 2018-04-12 00:00:00
Title: Kohtuasi T-238/18: 12. aprillil 2018 esitatud hagi – Netflix International ja Netflix versus komisjon

201806150661955242018/C 231/352382018TC23120180702ET01ETINFO_JUDICIAL20180412282921Kohtuasi T-238/18: 12. aprillil 2018 esitatud hagi – Netflix International ja Netflix versus komisjon
 ---documentbreak--- C2312018ET2810120180412ET003528129212. aprillil 2018 esitatud hagi – Netflix International ja Netflix versus komisjon
   (Kohtuasi T-238/18)2018/C 231/35Kohtumenetluse keel: inglise
      Pooled
   
   
      Hagejad: Netflix International BV (Amsterdam, Madalmaad), Netflix, Inc. (Los Gatos, California, Ühendriigid) (esindajad: solicitor E. Batchelor, advokaadid N. Niejahr, B. Hoorelbeke ja A. Patsa)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
            —
         
         
            tühistada komisjoni 8. novembri 2017. aasta otsus, mis puudutab Prantsusmaa poolt teatavaks tehtud riigiabi SA.48950 (2017/N), mis käsitleb filmipärandi hulka kuuluvate kinematograafiateoste digiteerimise abikava pikendamist;
         
      
            —
         
         
            tühistada komisjoni 20. novembri 2017. aasta otsus, mis puudutab Prantsusmaa poolt teatavaks tehtud riigiabi SA.48907 (2017/N), mis käsitleb audiovisuaalsete teoste (ulmefilmid ja loovdokumentaalfilmid) automaatse abikava pikendamist;
         
      
            —
         
         
            tühistada komisjoni 20. novembri 2017. aasta otsus, mis puudutab Prantsusmaa poolt teatavaks tehtu riigiabi SA.48699 (2017/N), mis käsitleb kinematograafiatoodete tootmise automaatse abikava pikendamist;
         
      
            —
         
         
            jätta komisjoni kohtukulud tema enda kanda ja mõista temalt välja Netflixi kohtukulud käesolevas menetluses.
         
      
      Väited ja peamised argumendid
   
   Hagejad esitavad hagi põhjendamiseks ühe väite.
   Hagejad väidavad, et komisjon rikkus ELTL artikli 108 lõiget 5, kui ta ei algatanud vaidlustatud otsuste esemeks olevate Prantsusmaa teatatud abikavade uurimiseks ELTL artikli 108 lõikes 2 sätestatud ametlikku uurimismenetlust. Komisjon oli kohustatud algatama kõigi kolme abikava suhtes ametliku uurimismenetluse, võttes arvesse tõsiseid raskusi, mis tal nende abikavade siseturuga kokkusobivuse hindamisel oli. Komisjon rikkus ametliku uurimismenetluse algatamata jätmisega menetlusõigusi, mis hagejatele on ELTL artikli 108 lõike 2 alusel antud.
   Hagejad väidavad, et tõsiste raskuste olemasolu kinnitab:
   
            —
         
         
            vaidlustatud otsuste vastuvõtmisele eelnenud esialgse uurimismenetluse asjaolud ja kestus;
         
      
            —
         
         
            vaidlustatud otsuste sisu, eelkõige mis puudutab riigiabikavade rahastamismehhanisme ja riigiabikavade kooskõla liidu õigusega, mis ei ole riigiabi eeskirjad.